Greek Legal Document

Category: 381

Content:
Άρθρον 1991 Εάν εκληροδοτήθη πράγμα κατά γένος μόνον ωρισμένον, ως προς τας υποχρεώσεις του βεβαρημένου ένεκα νομικών ή πραγματικών ελαττωμάτων εφαρμόζονται αναλόγως αι περί υποχρεώσεων του πωλητού σχετικαί διατάξεις. Το αυτό εν αμφιβολία ισχύει και επί κληροδοσίας ωρισμένου αντικειμένου μη ανήκοντος εις την κληρονομίαν, επιφυλαττομένου του εν άρθρω 1985 §2 περιορισμού. Εάν αντικείμενον της κληροδοσίας είναι ακίνητον, ο βεβαρημένος εν αμφιβολία δεν ευθύνεται ίνα το ακίνητον είναι ελεύθερον δουλειών ή άλλων εμπραγμάτων βαρών. Σελ. 187 Αστικός Κώδικας 7.Α.β.1